
	«Τα χρόνια των ακαμαντίδων»

της Μαρίας Περατικού-Κοκαράκη
στο Σπίτι της Κύπρου

Την Πέμπτη 5 Μαρτίου 2020 πραγματοποιήθηκε στο Σπίτι της Κύπρου, με τη στήριξη των Πολιτιστικών Υπηρεσιών του Υπουργείου Παιδείας, Πολιτισμού, Αθλητισμού και Νεολαίας,  η παρουσίαση του βιβλίου της Μαρίας Περατικού-Κοκαράκη «Τα χρόνια των ακαμαντίδων» που κυκλοφορεί από τον Εκδοτικό Οίκο Α.Α. Λιβάνη. 

«Στα χρόνια των ακαμαντίδων» που είναι το δεύτερο μέρος από το έργο «Της Κύπρος τριλογία» με πρώτο μέρος «Τα χρόνια με τα κυκλάμινα», οι δυο πρωταγωνιστικοί χαρακτήρες Ελένη και Ιφιγένεια, φοιτήτριες πια στην Αθήνα, μετά τις ενθυμήσεις τους από τα χρόνια του Απελευθερωτικού Αγώνα '55-'59 και την απογοήτευση του ονείρου και του ανέφικτου της Ένωσης, ζούνε τη δικτατορία του '67. Ταυτόχρονα με τον έρωτα ζούνε και τις εξελίξεις στην Κύπρο. 
Χαιρετισμό απηύθυνε ο Πρόεδρος του Ελληνικού Πολιτιστικού Ομίλου Κυπρίων Ελλάδας, Ηρακλής Ζαχαριάδης.

Για το βιβλίο και τη συγγραφική πορεία της Μαρίας Περατικού-Κοκαράκη μίλησαν ο συγγραφέας, φιλόλογος, Λαοκράτης Βάσσης, και ο Διευθυντής του Κυπριακού Κέντρου Μελετών, Χρήστος Ιακώβου.
Σύντομη παρέμβαση έκανε ο Σάββας Σωτηρίου, στρατιώτης κατά την Τουρκική εισβολή το 1974.
Αποσπάσματα από το βιβλίο διάβασε ο ηθοποιός, Χρίστος Κοκαράκης.
Την εκδήλωση συντόνισε η Μαθηματικός, Δημοτική Σύμβουλος Καισαριανής, Άννα Παραγιυού.
Η συγγραφέας μετά το πέρας της παρουσίασης ευχαρίστησε το Σπίτι της Κύπρου και όλους όσοι συνετέλεσαν στην ολοκλήρωση της εκδήλωσης.

